stanford-oval/wikipedia huggingface dataset:
ครูสาวยากูซ่า
ฉบับละครโทรทัศน์ > ฤดูกาลที่สอง > เนื้อเรื่อง

หลังจากที่ออกจากโรงเรียนเดิม (ในฤดูกาลแรก) เธอได้กลับมาทำงานเป็นครูอีกครั้งในโรงเรียนคุโระคินโรงเรียนไฮโซ ที่มีปัญหาอยู่ที่นักเรียนกลุ่มแสบห้อง 3-D ที่เธอเป็นครูประจำชั้น 3-D หัวโจกของห้องคือ ยาบูกิ ฮายาโตะ เริ่มเรื่องด้วยการที่ยามากูจิไปตามโอดะกิริ ริว นักเรียนที่ไม่ยอมมาเรียนเลย ยามากูจิทำทุกวิถีทางเพื่อให้ริวใจออกยอมมาเรียน แต่เรื่องไม่ง่ายแค่นั้น เพราะเมื่อริวใจอ่อนยอมกลับมาเรียนแล้ว กลับไม่เป็นที่ต้อนรับของเพื่อนร่วมห้องเท่าไหร่ โดยเฉพาะฮายาโตะ จนทำให้ทั้งคู่วางหมัดใส่กันตั้งแต่วินาทีแรกที่เห็นหน้ากัน สาเหตุที่ทำให้ทั้ง 2 ทั้งๆ ที่เมื่อก่อนเป็นเพื่อนรักกันมาก รวมทั้งทาเกดะ เคตะ สาเหตุมาจากการที่ยามาโตะเข้าใจผิดคิดว่าริวเป็นคนใจเสาะกลัวเรื่องชกต่อย กลัวถูกไล่ออก ถึงขนาดไปก้มหัวขอโทษกลุ่มนักเรียนที่มีเรื่องกัน แต่ความจริงก็ถูกเปิดเผยเมื่อทาเกดะทนไม่ได้ที่เพื่อนเข้าใจผิดริว เพราะตัวเองเป็นคนที่กลัวการมีเรื่องเอง
เมื่อฮายาโตะรู้เรื่องทั้งหมดจึงไปหากลุ่มนักเรียนที่เคยมีเรื่องอยู่คนเดียวและก็ถูกรุมแต่ริวก็ตามมาช่วย พร้อมด้วยเพื่อนๆ และยังกูมิ ริวและฮายาโตะก็กลับมาเป็นเพื่อนรักกันอีกครั้ง แต่ก็ยังคงมีเรื่องกันบ่อยครั้งขึ้น จนพ่อของริวที่เป็นตำรวจพาริวกลับไป แต่ยังกูมิและเพื่อนๆ ก็พาริวออกมาจากบ้านได้ ริวยอมก้มหัวขอร้องพ่อเพื่อที่จะให้ตนกลับเรียนพร้อมกับเพื่อนๆ ใกล้วันประกาศจบการศึกษาเข้ามายังกูมิสั่งนักเรียนทุกคนว่าพยายามอย่ามีเรื่อง แต่จนแล้วจนรอดก็มีเรื่องอีกจนได้ ต้นตอของเรื่องคือคุโดะนักเรียนที่ถูกไล่ออกไป แต่ครั้งนี้ไม่มีใครยอมลงมือ ยอมให้พวกของคุโดะรุม แต่ด้วยความรักเพื่อนของนักเรียนทั้งห้อง จึงยกกันมาช่วยพวกฮายาโตะและริวที่ถูกยำใหญ่ ยังกูมิก็ออกโรงบู้ตามเคย
การมีเรื่องครั้งนี้ทำให้อธิการโมโหมากจึงสั่งไล่ออกยกห้อง แต่ยังกูมิยอมรับผิดชอบเรื่องทั้งหมดด้วยการลาออกคนเดียวเพื่อให้นักเรียนห้อง 3-D ได้จบการศึกษา แต่ก็ทำให้นักเรียนทั้งห้องประท้วงด้วยการไม่ไปเข้าพิธีจบการศึกษา แต่ไปรวมตัวกันที่ห้องเรียน เรื่องร้อนถึงซาวาตาริ โกโร ที่โทรไปตามยังกูมิ ยังกูมิพูดกับนักเรียนห้อง 3-D จนทุกคนยอมไปร่วมพิธี ฮายาโตะเดินนำหน้านักเรียนห้อง 3-D เข้ามาในหอประชุมและเป็นตัวแทนขึ้นไปรับใบประกาศการจบการศึกษา ครูซาวาตาริให้ยังกูมิขึ้นกล่าวบนเวที เมื่อกล่าวจบจินสั่งให้ทั้งห้องลุกขึ้น กล่าวขอบคุณยังกูมิ และหันไปขอบคุณทุกคนที่นั่งอยู่ในหอประชุม เมื่อพิธีจบลงนักเรียนต่างแยกย้ายไป รวมถึงยามากูจิที่ที่ย้ายโรงเรียนอีกครั้ง
ฉบับละครโทรทัศน์ > ฤดูกาลที่สอง > ตัวละคร

อาคานิชิ จิน รับบท ยาบูกิ ฮายาโตะ
คาเมนาชิ คาซึยะ รับบท โอดากิริ ริว
นากาม่า ยูกิเอะ รับบท ยามากูจิ คูมิโกะ (ยังกูมิ)
ทานิฮารุ โชซึเกะ รับบท คูโจ ทากูมะ (ครูโรงเรียนข้างๆ ที่ยังกูมิชอบ)
โคอิดะ เคสุเกะ รับบท โคซูเกะ
ฮายามิ โมโคมิจิ รับบท สึจิยะ ฮาการุ
โคอิเกะ เทปเป รับบท ทาเกดะ เคตะ
นามาเสะ คาซึฮิสะ รับบท ซาวาตาริ โกโร (หัวหน้าครู)
อุซึอิ เคน รับบท คูโรดะ ริวอิจิโร
คาเนโกะ เคน รับบท เท็ตสึ
วากิ โทโมฮิโระ รับบท คูมาอิ เทรูโอะ (คุม่า)
ท่องทะเลเลือด

ท่องทะเลเลือด (อังกฤษ: Fantastic Voyage) เป็นนิยายวิทยาศาสตร์ที่แต่งโดย ไอแซค อสิมอฟ อยู่ใน ชุด ท่องแดนมหัศจรรย์ ของสำนักพิมพ์ออบิท เป็นเรื่องราวเกี่ยวกับเทคโนโลยีการย่อส่วนสสาร พร้อมกับกลิ่นอายของสงครามเย็นในช่วง ศตวรรษที่ 19
ข้อมูลจำเพาะ

ประเภทหนังสือ: นวนิยาย
จากเรื่อง: Fantastic Voyage
ประพันธ์โดย: ไอแซค อสิมอฟ
ผู้แปลและเรียบเรียง: จารุวัฒน์
ตีพิมพ์: ครั้งที่ 1  สำนักพิมพ์ออบิต
ไนท์ออฟแชมเปียนส์ (2014)

ไนท์ออฟแชมเปียนส์ (2014) (Night of Champions (2014)) เป็นรายการเพย์-เพอร์-วิวมวยปล้ำอาชีพของWWE จัดเมื่อวันที่ 21 กันยายน ค.ศ. 2014 ณ สนาม Bridgestone Arena ในเมืองแนชวิลล์, รัฐเทนเนสซี สหรัฐอเมริกา ซึ่งจัดเป็นครั้งที่ 8 แล้วของศึกไนท์ออฟแชมเปียนส์
เบื้องหลัง

ในซัมเมอร์สแลม (2014) บร็อก เลสเนอร์สามารถคว้าแชมป์ WWE World Heavyweight Championship ไปได้จากจอห์น ซีนา ล่าสุดทริปเปิลเอชประกาศระหว่างรายการเมนอีเวนต์วันที่ 19 สิงหาคมว่าซีนาขอใช้สิทธิ์รีแมทช์ชิงแชมป์ WWE World Heavyweight กับเลสเนอร์ในไนท์ออฟแชมเปียนส์
ผล

| ลำดับ |  | กำหนด | เวลา |
| --- | --- | --- | --- |
| 1 | Gold and Stardust ชนะ The Usos (Jey Uso และ Jimmy Uso) (c) | ชิงแชมป์ WWE Tag Team Championship | 12:47 |
| 2 | Sheamus (c) ชนะ Cesaro | ชิงแชมป์ WWE United States Championship | 13:06 |
| 3 | The Miz (พร้อม Damien Mizdow) ชนะ Dolph Ziggler (c) (พร้อม R-Truth) | ชิงแชมป์ WWE Intercontinental Championship | 08:25 |
| 4 | Seth Rollins ชนะ Roman Reigns โดยการปรับ | ปล้ำเดี่ยว | 0:30 |
| 5 | Rusev (พร้อม Lana) ชนะ Mark Henry โดยซับมิสชั่น | ปล้ำเดี่ยว | 07:20 |
| 6 | Randy Orton ชนะ Chris Jericho | ปล้ำเดี่ยว | 16:23 |
| 7 | AJ Lee ชนะ Nikki Bella และ Paige (c) โดยซับมิสชั่น | สามเส้าชิงแชมป์ WWE Divas Championship | 08:41 |
| 8 | John Cena ชนะ Brock Lesnar (c) (พร้อม Paul Heyman) โดยทำฟาล์ว | ชิงแชมป์ WWE World Heavyweight Championship | 14:21 |
  (c) – หมายถึงเจ้าของเข็มขัดแชมป์ก่อนเริ่มแข่งขัน
ดูเพิ่ม

ดับเบิลยูดับเบิลยูอี ไนท์ออฟแชมเปียนส์
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

Official website
ธนาคารโลก

| --- | --- |
The World Bank
  สำนักงานใหญ่ธนาคารโลก ในกรุงวอชิงตัน ดี.ซี.
สถาปนา: 7 กรกฎาคม 1944 (80 ปีก่อน) (1944-07-07)
ประเภท: สถาบันการเงินระหว่างประเทศ
สถานะตามกฎหมาย: สนธิสัญญา
สํานักงานใหญ่: เลขที่ 1818 ถนนเอช เขตตะวันตกเฉียงเหนือ วอชิงตัน ดี.ซี.
สมาชิก  : 189 ประเทศ
บุคลากรหลัก: อาเจย์ บังกา  (ประธาน) อัคเซิล ฟาน ทรอตเซนเบิร์ก  (ประธานเจ้าหน้าที่บริหาร) อังชูลา คานต์  (กรรมการผู้จัดการ และประธานเจ้าหน้าที่ฝ่ายการเงิน) อินเดอร์มิต กิลล์ (หัวหน้านักเศรษฐศาสตร์)
องค์กรปกครอง: กลุ่มธนาคารโลก (World Bank Group; WBG)
เว็บไซต์: www.worldbank.org
ธนาคารโลก (อังกฤษ: World Bank) หรือเรียกว่า ธนาคารระหว่างประเทศเพื่อการบูรณะและวิวัฒนาการ (อังกฤษ: International Bank for Reconstruction and Development; IBRD) เป็นองค์กรระหว่างประเทศที่ได้จัดตั้งขึ้นมาหลังสงครามโลกครั้งที่สอง โดยประเทศมหาอำนาจในทวีปอเมริกาเหนือและทวีปยุโรป โดยมีจุดมุ่งหมายเพื่อช่วยให้ประเทศสมาชิกได้ทำการฟื้นฟูประเทศหลังสงครามโลกครั้งที่สอง โดยมุ่งเน้นการลงทุนเพื่อเพิ่มประสิทธิภาพการผลิตและเร่งรัดการเจริญเติบโตทางเศรษฐกิจ เป็นองค์กรอยู่ในสังกัดขององค์การสหประชาชาติ มีสำนักงานใหญ่ตั้งที่กรุงวอชิงตัน ดี.ซี. ประเทศสหรัฐอเมริกา ปัจจุบันมีประเทศสมาชิกทั้งหมด 189 ประเทศ เงินทุนของธนาคารโลกได้มาจากการจำหน่ายพันธบัตรในตลาดการเงินสำคัญของโลก ค่าบำรุงจากประเทศสมาชิก และเงินค่าหุ้นของประเทศสมาชิก
วัตถุประสงค์

เพื่อช่วยเหลือประเทศสมาชิกที่ได้รับความเสียหายจากสงครามโลกครั้งที่สอง โดยให้สมาชิกกู้ยืมไปเพื่อบูรณะซ่อมแซมและพัฒนาประเทศ ต่อมาได้ขยายขอบเขตของการบริการออกไปเป็นการสนับสนุนการลงทุนเพื่อการพัฒนาและเพิ่มผลผลิตในประเทศที่กำลังพัฒนา เพื่อยกระดับชีวิตและความเป็นอยู่ของประชาชนในประเทศสมาชิก ตามลักษณะกิจการที่จะลงทุนและตามความจำเป็นและยังช่วยเหลือสมาชิกด้วยการให้บริการด้านความรู้และคำแนะนำเกี่ยวกับการวางแผนการลงทุนและบริหารการเงิน
ประวัติการก่อตั้ง

จากการประชุมของกลุ่มประเทศมหาอำนาจ ที่เบร็ตตันวูดส์ รัฐนิวแฮมป์เชอร์ ประเทศสหรัฐอเมริกา เมื่อเดือนกรกฎาคม พ.ศ. 2487 ในการประชุมครั้งนี้ได้มีการร่างกฎบัตรขึ้นมาสองฉบับเพื่อจัดตั้งธนาคารระหว่างประเทศเพื่อการบูรณะและวิวัฒนาการ และกองทุนการเงินระหว่างประเทศ โดยทั้งสองสถาบันมีการแบ่งความรับผิดชอบกันอย่างชัดเจน กองทุนการเงินระหว่างประเทศจะให้การสนับสนุนทางการเงินระยะสั้น เพื่อช่วยประเทศต่าง ๆ แก้ปัญหาดุลการชำระเงินในขณะที่ธนาคารโลกจะให้ทุนสนับสนุนการพัฒนาระยะกลางและระยะยาวในรูปแบบเงินกู้ยืม โครงการพัฒนาที่เน้นเฉพาะเป็นโครงการไป แต่เมื่อเวลาผ่านไปความแตกต่างนี้ก็ลดน้อยลงไปช่วงที่โลกเกิดวิกฤตการณ์การเงินในช่วงปี พ.ศ. 2513 - พ.ศ. 2523 ธนาคารโลกก็เริ่มปล่อยเงินกู้ระยะสั้น เพื่อการปรับปรุงเชิงโครงสร้างประสานกับกองทุนด้วยเช่นกัน
องค์กรทั้งสองนี้มีความสัมพันธ์อย่างเป็นทางการกับองค์การสหประชาชาติ ผ่านทางสภาเศรษฐกิจและสังคมแห่งสหประชาชาติ (Economic and Social Council-ECOSOC) ในฐานะหน่วยงานชำนาญการพิเศษ แต่การตัดสินใจในเรื่องการให้เงินกู้อยู่ในอำนาจการพิจารณาของธนาคารโลกเท่านั้น ธนาคารโลกทำงานร่วมกับหน่วยงานต่าง ๆ ขององค์การสหประชาชาติหลายหน่วยงาน เช่น องค์การอนามัยโลก (WHO) และโครงการพัฒนาของสหประชาชาติ (UNDP)
ที่ตั้ง

สำนักใหญ่ 1818 H Street N.W. Washington, D.C. 20433, usa
สำนักงานใหญ่สาขานิวยอร์ก 1 Dag Hammarskjold Plaza 885 2nd Avenue, 26th Floor New York, N.Y. 10017, U.S.A.
สำนักงานใหญ่สาขาปารีส 66 avenue d’Iéna 75116 Paris, France
สำนักงานสาขาประเทศไทย ชั้น 30 อาคารสยามทาวเวอร์ 989 ถนนพระราม 1 เขตปทุมวัน กรุงเทพฯ 10330 เก็บถาวร 2004-06-08 ที่ เวย์แบ็กแมชชีน
หน่วยงานที่เกี่ยวข้อง

กลุ่มธนาคารโลก (World Bank Group; WBG)
บรรษัทเงินทุนระหว่างประเทศ (International Finance Corporation; IFC)
สมาพันธ์การพัฒนาระหว่างประเทศ (International Development Association; IDA)
สถาบันประกันการลงทุนพหุภาคี (Multilateral Investment Guarantee Agency; MIGA)
ชมรมเยาวชนธนาคารโลก (World Bank Youth Club; WBYC)
ดูเพิ่ม

ธนาคารเพื่อการพัฒนา
กองทุนการเงินระหว่างประเทศ
การประชุมประจำปีสภาผู้ว่าการธนาคารโลกและกองทุนการเงินระหว่างประเทศ
แหล่งข้อมูลอื่น

The World Bank
เธอเดินเข้ามา

| "เธอเดินเข้ามา"> เพลงโดยพลอยชมพู.จากอัลบั้มเพลงประกอบภาพยนตร์ รุ่นพี่ |
| --- | --- |
วางจำหน่าย: 16 พฤศจิกายน พ.ศ. 2558
บันทึกเสียง: พ.ศ. 2558
แนวเพลง: ป็อปร็อก, อาร์แอนด์บี, โซล
ความยาว: 3:53
ค่ายเพลง: เอ็มบิโอ ทีนเอ็นเตอร์เทนเมนท์ (จีเอ็มเอ็ม แกรมมี่)
ผู้ประพันธ์เพลง: วิศิษฏ์ ศาสนเที่ยง

มิวสิกวิดีโอ
"เธอเดินเข้ามา" ที่ยูทูบ
 
"เธอเดินเข้ามา" เป็นซิงเกิลและเพลงประกอบภาพยนตร์ "รุ่นพี่" ในปี พ.ศ. 2558 ของนักร้อง พลอยชมพู ประพันธ์เนื้อร้อง-แต่งทำนองโดย วิศิษฏ์ ศาสนเที่ยง และเรียบเรียงโดย ฤทธี ศรีจันทร์วงศ์ ออกจำหน่ายในวันที่ 16 พฤศจิกายน พ.ศ. 2558 สังกัดค่ายเอ็มบิโอ ทีนเอ็นเตอร์เทนเมนท์ ในเครือจีเอ็มเอ็ม แกรมมี่
มิวสิกวิดีโอนี้ ได้ยกกองไปถ่ายเอ็มวีเพลงประกอบภาพยนตร์เรื่องนี้แล้ว ณ สตูดิโอ ทองม้วน โดยพลอยได้พลิก 2 คาแร็กเตอร์ ย้อนกลับมาไว้ผมหน้าแต่งชุดนักเรียนคอนแวนต์เพื่อถ่ายเส้นร้องตามคาแร็กเตอร์ในหนัง และต้องเปลี่ยนชุดขาวเพื่อถ่ายเส้นร้อง
เพลง "เธอเดินเข้ามา" ได้รับรางวัลภาพยนตร์แห่งชาติ สุพรรณหงส์ ครั้งที่ 25 ประจำปี 2558 สาขาเพลงนำภาพยนตร์ยอดเยี่ยม จากภาพยนตร์ รุ่นพี่ ณ โรงละครเคแบงก์สยามพิฆเนศ ศูนย์การค้าสยามสแควร์วัน
การตอบรับ

เพลง "เธอเดินเข้ามา" ได้ติดอันดับสูงสุด 4 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 27 ธันวาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองวีชาร์ตท็อป 100: 63
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5: 5

ซี้ดเอฟเอ็ม ชาร์ตท็อป 20: 4
รางวัล

| ผู้มอบรางวัล | สาขารางวัล | ผล | หมายเหตุ |
| --- | --- | --- | --- |
| รางวัลภาพยนตร์แห่งชาติ สุพรรณหงส์ ครั้งที่ 25 | เพลงนำภาพยนตร์ยอดเยี่ยม | ได้รับรางวัล | คณะกรรมการเป็นผู้ตัดสิน |
เชิงอรรถ

↑  ร่วมรับรางวัลกับเพลง สุดสายตา จากภาพยนตร์ เดอะดาวน์ ที่มีคะแนนเท่ากัน
ทอม เวลลิง

| ทอม เวลลิง |
| --- | --- |
เวลลิงในปี 2554
สารนิเทศภูมิหลัง
เกิด: 26 เมษายน พ.ศ. 2520 (47 ปี) โธมัส จอห์น แพทริค เวลลิง Putnam Valley, New York, สหรัฐอเมริกา
คู่สมรส: เจมี่ เวลลิง (2545–2556)
อาชีพ: นักแสดง, ผู้กำกับ, นายแบบ
ปีที่แสดง: 2543–ปัจจุบัน
โธมัส จอห์น แพทริค "ทอม" เวลลิง (อังกฤษ: Thomas John Patrick "Tom" Welling) เกิดเมื่อวันที่ 26 เมษายน พ.ศ. 2520 เป็นนักแสดงชาวอเมริกัน เขาเป็นที่รู้จักกันดีในบทบาท คลาร์ก เค้นท์ จากละครเรื่อง สมอลล์วิลล์ (Smallville)
ประวัติ > ผลงานการแสดงช่วงแรก

เวลลิ่ง เกิดในนิวยอร์ก สหรัฐอเมริกา เขาจบการศึกษาจากโรงเรียนมัธยมโอเคมอส รัฐมิชิแกน ในปี 2538 เริ่มเข้าสู่วงการบันเทิงจากการถูกแมวมองจับจ้องมาตั้งแต่เป็นคนงานในคาลวินคลายน์ ผลงานชิ้นแรกเริ่มจากแสดงละครซีรีส์ทางช่องซีบีเอส ในเรื่อง Judging Amy
ประวัติ > สมอลวิลล์

เวลลิ่งได้รับการติดต่อให้แสดงละครเรื่อง สมอลล์วิลล์ ภาคแรกหลังจากที่มีการติดต่อกับนักแสดงหลายคนเช่น เจนเซ่น แอคเคิลส์ เพื่อแสดงเป็นคลาร์ก เค้นท์ แต่สุดท้ายเวลลิ่งได้รับบทแทน ซึ่งต่อมาแอคเคิลส์ยังแสดงเป็นเจสัน ทีค แฟนใหม่ของลาน่าที่เรียนอยู่ฝรั่งเศสด้วยกันตอนสมอลล์วิลล์ภาคที่ 4 ด้วย
ปี พ.ศ. 2544 เขามีชื่อเสียงในหมู่ผู้ชมวัยรุ่นหลังจากเล่นละครเรื่อง สมอลล์วิลล์ จากละครเรื่องนี้ทำให้เขาได้รับการเสนอชื่อเข้าชิงรางวัลแซทเทิร์นถึง 4 ปีติดกัน
แหล่งข้อมูลอื่น

ทอม เวลลิง ที่อินเทอร์เน็ตมูวีเดตาเบส
| ด ค กสมอลล์วิลล์ |
| --- | --- |
ปี:  ปี 1  ปี 2  ปี 3  ปี 4  ปี 5  ปี 6  ปี 7  ปี 8  ปี 9  ปี 10 
ตอน:  รายชื่อตอน  "Pilot"  "Tempest"  "Reckoning"  "Absolute Justice" 
ตัวละคร:  ตัวละครใน"สมอลวิลล์"  คลาร์ค เคนท์  เล็กซ์ ลูเธอร์  ลาน่า แลงก์  โคลอี้ ซัลลิแวน  ไลโอเนล ลูเธอร์  โลอิส เลน  จัสติสลีก 
หัวข้อที่เกี่ยวข้อง:  พลังของคลาร์ก เค้นท์  คริปโตไนท์ 
  Book   Category
ธีรวัฒน์ ธีรโรจน์วิทย์

| ธีรวัฒน์ ธีรโรจน์วิทย์ |
| --- | --- |

กรรมการการเลือกตั้ง
ดำรงตำแหน่ง 13 ธันวาคม พ.ศ. 2556 – 15 สิงหาคม พ.ศ. 2561
 
ข้อมูลส่วนบุคคล
เกิด: 11 มกราคม พ.ศ. 2496 (71 ปี)

ธีรวัฒน์ ธีรโรจน์วิทย์ (เกิด 11 มกราคม พ.ศ. 2496) เคยเป็นผู้พิพากษาอาวุโสในศาลอุทธรณ์ อดีตกรรมการการเลือกตั้ง (กกต.) รับผิดชอบด้านกิจการพรรคการเมืองและการออกเสียงประชามติ
ประวัติการศึกษา

ปริญญาตรี รัฐศาสตร์ มหาวิทยาลัยรามคำแหง พ.ศ. 2518
ปริญญาตรี นิติศาสตร์บัณฑิต มหาวิทยาลัยรามคำแหง พ.ศ. 2521
เนติบัณฑิตไทย พ.ศ. 2523
ปริญญาโท รัฐศาสตร์มหาบัณฑิต มหาวิทยาลัยธรรมศาสตร์ พ.ศ. 2538
ปริญญาเอก ปรัชญาดุษฎีบัณฑิต (สหวิทยาการ) มหาวิทยาลัยธรรมศาสตร์ พ.ศ. 2548
ประสบการณ์และผลงาน

ผู้พิพากษาอาวุโสในศาลอุทธรณ์รัชดา พ.ศ. 2551
อธิบดีผู้พิพากษา ภาค 9
ดูเพิ่ม

คณะกรรมการการเลือกตั้ง
เก็บถาวร 2017-07-14 ที่ เวย์แบ็กแมชชีน
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญจักรพรรดิมาลา (ร.จ.พ.)
ดูว์ซอแลโยเกอร์

ดูว์ซอแลโยเกอร์ (ฝรั่งเศส: Du soleil au cœur) เป็นอัลบั้มรวมเพลงภาษาฝรั่งเศสของเซลีน ดิออน นักร้องสาวชาวแคนาดา ออกจำหน่ายในประเทศฝรั่งเศสเมื่อวันที่ 3 ตุลาคม พ.ศ. 2526 เป็นอัลบั้มภาษาฝรั่งเศสลำดับที่ 5 และเป็นอัลบั้มแรกที่จำหน่ายในประเทศฝรั่งเศส
ข้อมูลอัลบั้ม

อัลบั้มนี้เป็นการรวมเพลงของเซลีนจากอัลบั้มที่จำหน่ายในประเทศแคนาดา 2 อัลบั้มคือ แตลม็องเฌดามูร์... และ เลเชอแมงเดอมาแมซง อัลบั้มออกจำหน่ายเพื่อเป็นการขอบคุณแฟนเพลงฝรั่งเศสที่เพลง "ดามูรูดามีตีเย" ประสบความสำเร็จในฝรั่งเศส (อันดับ 10 ในชาร์ตซิงเกิล) และเพลง "มงนามีมากีเต" ก็ขึ้นชาร์ตตามมา
ดูว์ซอแลโยเกอร์ ได้บรรจุเพลงฉบับยาวของ "เนอเมอแปลเญปา" และเพลงใหม่ "À quatre pas d'ici" เพลงภาษาฝรั่งเศสที่ดัดแปลงมาจากเพลงของวง Bucks Fizz ผู้ประพันธ์เพลง "ธิงค์ทไวซ์" และ "คอลเดอะแมน" ให้แก่เซลีนในภายหลัง ในแคนาดาเพลง "À quatre pas d'ici" ออกจำหน่ายในอัลบั้ม ช็องเซกงต์เดอนอแอล ซึ่งออกจำหน่ายในเดือนพฤศจิกายน พ.ศ. 2526
ในปี พ.ศ. 2545 หลังจากอัลบั้มนี้ออกแล้วกว่า 19 ปีได้มีการออกใหม่ในฝรั่งรูป รูปแบบซีดี ศึ่งมีเพลงพิเศาเพิ่มอีก 5 เพลง และในวันที่ 16 พฤษภาคม พ.ศ. 2551 ก็ได้ออกจำหน่ายในประเทศสวิตเซอร์แลนด์ด้วย
รายชื่อเพลง

"D'amour ou d'amitié" (Eddy Marnay, Jean Pierre Lang, Roland Vincent) – 3:59
"La dodo la do" (Marnay, Christian Gaubert) – 3:02
"Mon ami m'a quittée" (Marnay, Christian Loigerot, Thierry Geoffroy) – 3:00
"Ne me plaignez pas" (Marnay, Steve Thompson) – 3:46
"Tellement j'ai d'amour pour toi" (Marnay, Hubert Giraud) – 3:00
"Du soleil au cœur" (André Popp, Jean Claude Massoulier) – 2:42
"À quatre pas d'ici" (Marnay, Andy Hill, Peter Sinfield) – 3:58
"Les chemins de ma maison" (Marnay, Patrick Lemaitre, Alain Bernard) – 4:20
"Hello mister Sam" (Marnay, Loigerot, Geoffroy) – 4:15
"Le vieux monsieur de la rue Royale" (Marnay, Alain Noreau)  – 4:14
2002 CD bonus tracks
ประวัติการจำหน่าย

| ประเทศ | ออกจำหน่าย | ค่ายเพลง | ประเภท | เลขที่ในรายการสินค้า |
| --- | --- | --- | --- | --- |
| ฝรั่งเศส | 3 ตุลาคม พ.ศ. 2526 | Pathe/EMI | แผ่นเสียง | SNS 90001 |
| ฝรั่งเศส | 3 ตุลาคม พ.ศ. 2526 | Pathe/EMI | เทป | SNS 490001 |
| ฝรั่งเศส | 4 เมษายน พ.ศ. 2545 | โซนี่ บีเอ็มจี | ซีดี | 5032582 |
| สวิตเซอร์แลนด์ | 16 พฤษภาคม พ.ศ. 2551 | โซนี่ บีเอ็มจี | ซีดี | 5032582 |
ชญานุช บุญธนาพิบูลย์

| ชญานุช บุญธนาพิบูลย์ |
| --- | --- |
เกิด: 30 มิถุนายน พ.ศ. 2532 (35 ปี)
อาชีพ: พิธีกร
ปีที่แสดง: พ.ศ. 2550 - ปัจจุบัน
ผลงานเด่น: โต๊ะอี้ จากภาพยนตร์  รักเว้ยเฮ้ย (2555)
ชญานุช บุญธนาพิบูลย์ หรือคนทั่วไปรู้จักในนาม วีเจอิ๊ง เป็นนักแสดงและพิธีกร ชาวไทย
ประวัติ

ชญานุช บุญธนาพิบูลย์ หรือ ชื่อเล่น อิ๊ง  เกิดเมื่อวันศุกร์ที่ 30 เดือนมิถุนายน พ.ศ. 2532 ราศีเมถุน เกิดที่จังหวัดกรุงเทพมหานคร ประเทศไทย จบมัธยมศึกษาจากโรงเรียนเตรียมอุดมศึกษา และปัจจุบันกำลังศึกษาที่ คณะนิเทศศาสตร์ จุฬาลงกรณ์มหาวิทยาลัย และเป็นเชียร์ลีดเดอร์แห่ง มหาวิทยาลัยจุฬาลงกรณ์มหาวิทยาลัย รุ่น66  ชญานุช บุญธนาพิบูลย์ เข้าวงการจากงานด้านมิวสิควิดีโอได้แก่ รักด่วนขบวนสุดท้าย ของวง Link Corner จากนั้นได้มาเป็นพิธีกรอย่างเต็มตัวกับช่องแชนแนลวีไทยแลนด์ ทางทรูวิชั่นส์ จากโครงการ VJ Search รุ่นที่ 5 และมีงานด้านโฆษณารวมถึงมิวสิควิดีโอตามมาอีกหลายชิ้นอันได้แก่ มิวสิควิดีโอ เพลงเธอยัง ของวง Potato โฆษณา เบียร์ช้าง ซึ่งฉายในโรงภาพยนตร์ โฆษณา 12 Plus และอื่นๆ อีกมากมาย จนทำให้ได้รับบทนางเอกเป็นครั้งแรกกับงานด้านภาพยนตร์ ในบท โต๊ะอี้ จากภาพยนตร์รักเว้ยเฮ้ย (พ.ศ. 2555)
และกำลังมีผลงานภาพยนตร์เรื่อง ประโยคสัญญารัก รับบทเป็น เฌอ
การศึกษา

มัธยมศึกษา โรงเรียนเตรียมอุดมศึกษา
ปริญญาตรี คณะนิเทศศาสตร์ จุฬาลงกรณ์มหาวิทยาลัย
ผลงาน > ภาพยนตร์

รักเว้ยเฮ้ย (2555) รับบท โต๊ะอี้
ประโยคสัญญารัก (2556) รับบทเป็น เฌอ
ผลงาน > โฆษณา

โฆษณา แชมพูรีจอยส์ ออกอากาศที่ ประเทศฮ่องกงและประเทศจีน
โฆษณา เบียร์ช้าง ฉายในโรงภาพยนตร์
โฆษณา 12 Plus
โฆษณาทีวีแป้ง Loreal กับ Miss China ออกอากกาศ ประเทศจีนและประเทศฮ่องกง
ผลงาน > มิวสิควิดีโอ

มิวสิควิดีโอ รักด่วนขบวนสุดท้าย ของวง Link Corner
มิวสิควิดีโอ เพลงเธอยัง ของวง Potato
มิวสิควิดีโอ เพลงความฝันปราสาททราย ของวง The Bottom Blues
ผลงาน > เชียร์ลีดเดอร์ในงานฟุตบอลประเพณีจุฬาฯ-ธรรมศาสตร์

เชียร์ลีดเดอร์แห่ง จุฬาลงกรณ์มหาวิทยาลัย รุ่น66
ผลงาน > พิธีกร

พิธีกรรายการ คนดูเป็นใหญ่  (ออกอากาศ ทุกวันจันทร์ - วันศุกร์ เวลา 17.00 น. - 18.00 น.) ทางช่องแชนแนลวีไทยแลนด์
พิธีกรรายการ Asian Hero (ออกอากาศ ทุกวันจันทร์ - วันศุกร์ เวลา 20.00 น. - 21.00 น.) ทางช่องแชนแนลวีไทยแลนด์
ผลงาน > ละครโทรทัศน์

7 วันจองเวร 2 ตอน หลับ-เป็น-ตาย (2560) รับบท เพนนี (รับเชิญ) ทางช่องเวิร์คพอยท์
Achromadora

สกุลของหนอน
| Achromadora |
| --- | --- |

การจำแนกชั้นทางวิทยาศาสตร์ 
ขาดข้อมูล (กรุณาคัดลอกจากหน้านี้ในวิกิพีเดียภาษาอังกฤษ มาที่หน้านี้): ขาดแม่แบบอนุกรมวิธาน: Achromadora

Achromadora เป็นสกุลของหนอนตัวกลมในวงศ์ Achromadoridae.
หนอนสกุลนี้แพร่กระจายเกือบทั่วโลก
สปีชีส์:
Achromadora arenicola Vinciguerra & Orselli, 1997
Achromadora buikensis (Steiner, 1921) Mikoletzky, 1925
Achromadora chungsani (Hoeppli & Chu, 1932) Andrássy, 1984
Achromadora dubia (Bütchli, 1973) Micoletzky, 1925
Achromadora gracilis Ocaňa, Hernadez & Monterrubio, 1999
Achromadora granulata (Cobb, 1913)
Achromadora indica Tahseen, 2001
Achromadora inermis Altherr, 1952
Achromadora inflata Abebe & Coomans, 1996
Achromadora longicauda Schneider, 1937
Achromadora longiseta Schuurmans Stekhoven, 1951
Achromadora micoletzkyi (Stefanski, 1915) Micoletzky, 1925
Achromadora micoleztkyi (Stefanski, 1915) Van der Linde, 1938
Achromadora papuana (Daday, 1899)
Achromadora pseudomicoletzky van der Linde, 1938
Achromadora pseudomicoletzkyi van der Linde, 1938
Achromadora ruricola (De Man, 1880) Micoletzky, 1924
Achromadora sedata Gagarin, 2001
Achromadora semiarmata Altherr, 1952
Achromadora subdubia Gagarin, 1971
Achromadora tenax (de Man, 1876) Micoletzky, 1925
Achromadora tenera (Schneider, 1925) Micoletzky, 1925
Achromadora terricola (de Man, 1880) Micoletzky, 1924
Achromadora thermophila Lemzina & Gagarin, 1994
Achromadora walkeri Banna & Gardner, 1993
ทรัส (เพลงของอายูมิ ฮามาซากิ)

| "Trust"> เพลงโดยอายูมิ ฮามาซากิ.จากอัลบั้มA Song for XX และ A BEST |
| --- | --- |
วางจำหน่าย: 5 สิงหาคม พ.ศ. 2541 (8 ซม.)(ในญี่ปุ่น)  28 กุมภาพันธ์ พ.ศ. 2544 (12 ซม.) (ในญี่ปุ่น)
บันทึกเสียง: พ.ศ. 2541
แนวเพลง: เจ-ป็อป
ความยาว: 14:28 นาที (8 ซม.)   34:58 นาที (12 ซม.)
ค่ายเพลง: เอเว็กซ์ แทร็กซ์
ผู้ประพันธ์เพลง: อายูมิ ฮามาซากิ
โปรดิวเซอร์: แม็กซ์ มัตสึอุระ
ทรัส (ญี่ปุ่น: トラスト; โรมาจิ: Torasuto; ทับศัพท์: Trust) เป็นซิงเกิลที่ 3 ของอายูมิ ฮามาซากิ  วางจำหน่ายเมื่อวันที่ 5 สิงหาคม  พ.ศ. 2541  เปิดตัวสัปดาห์แรกในอันดับที่ 9 ของออริกอนชาร์ตด้วยยอดขายรวม 182,000 แผ่น  เพลง For My Dear... ถูกบรรจุอยู่ในอัลบั้ม A Song for XX และ A BEST ของอายูมิ
ซิงเกิล For My Dear ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 29 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 206,000 แผ่น
มิวสิกวิดีโอเพลง Trust เป็นฉากเกี่ยวกับอายูมิได้ขับรถไปตามชายหาด  โดยต่อมาตัดไปที่ฉากห้องสีน้ำเงิน  ซึ่งมิวสิกวิดีโอมี 2 ฉากเป็นนี้ส่วนใหญ่
รายชื่อเพลง > 8 ซม.

Trust
Trust 〜Acoustic Version〜
Trust 〜Instrumental〜
รายชื่อเพลง > 12 ซม.

Trust "Original Mix"
Trust "Acoustic Version"
POWDER SNOW "DEE MIX"
Trust "DJ SOMA GROW SOUND MIX"
Trust "EDDY YAMAMOTO CLUB MIX"
Trust "GROOVE THAT SOUL MIX"
Trust "Original Mix -Instrumental-"
การแสดงสด

7 สิงหาคม พ.ศ. 2541 - Music Station – "Trust"
10 สิงหาคม พ.ศ. 2541 – Hey! Hey! Hey! – "Trust"
25 สิงหาคม พ.ศ. 2541 – Utaban – "Trust"
5 กันยายน พ.ศ. 2541 – Pop Jam – "Trust"
4 ธันวาคม พ.ศ. 2541 – Japan Cable Awards – "Trust"
ชาร์ต > 8 ซม.

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 5 สิงหาคม พ.ศ. 2541 | Oricon Daily Singles Chart | #9 |  |  |  |
| 5 สิงหาคม พ.ศ. 2541 | Oricon Weekly Singles Chart | #9 |  | 182,000 | 10 สัปดาห์ |
| 5 สิงหาคม พ.ศ. 2541 | Oricon Yearly Singles Chart |  |  | 182,000 |  |
ชาร์ต > 12 ซม.

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 28 กุมภาพันธ์ พ.ศ. 2544 | Oricon Daily Singles Chart |  |  |  |  |
| 28 กุมภาพันธ์ พ.ศ. 2544 | Oricon Weekly Singles Chart | #29 |  | 24,000 | 2 สัปดาห์ |
| 28 กุมภาพันธ์ พ.ศ. 2544 | Oricon Yearly Singles Chart |  |  |  |  |
แหล่งข้อมูลอื่น

ข้อมูลของเอเว็กซ์ แทร็กซ์ เก็บถาวร 2006-01-13 ที่ เวย์แบ็กแมชชีน
ข้อมูลของออริกอน
| ด ค กอายูมิ ฮามาซากิ |
| --- | --- |
อัลบั้มเพลง:  A Song for ××  LOVEppears  Duty  I am...  RAINBOW  MY STORY  (miss) understood  Secret  Guilty  NEXT LEVEL  Rock'n'Roll Circus  Love songs 
ซิงเกิล:  "Nothing from Nothing"  "Poker face"  "You"}  "Trust"  "For My Dear..."  "Depend on you"  "WHATEVER"  "Love ~Destiny~"  "TO BE"  "Boys & Girls"  "A"  "Appears"  "Kanariya"  "Fly high"  "Vogue"  "Far Away"  "Seasons"  "Surreal"  "AUDIENCE"  "M"  "Evolution"  "NEVER EVER"  "Endless sorrow"  "UNITE!"  "Dearest"  "A song is born"  "Daybreak"  "Free & Easy"  "H"  "Voyage"  "&"  "Forgiveness"  "No way to say"  "Moments"  "INSPIRE"  "Carols"  "STEP you / is this LOVE?"  "fairyland c/w alterna"  "HEAVEN"  "Bold & Delicious / Pride"  "Startin' / Born To Be..."  "BLUE BIRD"  "Glitter / fated"  "Talkin' 2 myself"  "Together When..."  "Mirrorcle World"  "Days / GREEN"  "Rule / Sparkle"  "Sunrise / Sunset ~LOVE is ALL~"  "You were... / BALLAD"  "MOON / blossom"  "crossroad"  "L" 
ดูเพิ่มเติม:  อัลบั้มรวมเพลงและมินิอัลบั้ม  อัลบั้มรีมิกซ์  บันทึกการแสดงสด
ธัญนิตย์ ภูธนัตถ์วฤนร์

ธัญนิตย์ ภูธนัตถ์วฤนร์ ชื่อเล่น เพชร มีชื่อเดิมว่า "เบญจรัตน์ อย่างตระกูล" เกิดวันที่ 17 พฤศจิกายน พ.ศ. 2541 นักเทควันโดหญิงทีมชาติไทย เจ้าของเหรียญทองแรกจากการแข่งขันเทควันโดประเภทต่อสู้ รุ่นไม่เกิน 57 กก.หญิง "ซีเกมส์ ครั้งที่ 29" ที่ประเทศมาเลเซีย และเหรียญทองแดง เทควันโดรุ่นไม่เกิน 62 กก.หญิง "ซีเกมส์ ครั้งที่ 30" ที่ประเทศฟิลิปปินส์
ประวัติ

ธัญนิตย์ศึกษาระดับมัธยมศึกษาที่โรงเรียนเทพลีลา และสำเร็จการศึกษาปริญญาตรีที่คณะวิทยาศาสตร์การกีฬา จุฬาลงกรณ์มหาวิทยาลัย เคยมีผลงานการแข่งขันเทควันโดในระดับประเทศ เช่น เหรียญเงินจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2557 รุ่นไม่เกิน 52 กก.หญิง เหรียญทองแดงจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 52 กก.หญิง และเหรียญเงินจากการแข่งขันเทควันโด รุ่นไม่เกิน 52 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" นอกจากนี้ยังเข้าร่วมการแข่งขันเทควันโดในต่างประเทศ รายการ "โคเรีย โอเพ่น 2014" รุ่นไม่เกิน 52 กก.หญิง ที่เมืองคยองจู ประเทศเกาหลีใต้ คว้าเหรียญทองแดง รุ่นไม่เกิน 52 กก.หญิง
นักกีฬาเทควันโดรุ่นเยาวชน > พ.ศ. 2558

ในปี 2558 ธัญนิตย์เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2015" ที่ประเทศไต้หวัน คว้าเหรียญเงิน รุ่นไม่เกิน 52 กก.หญิง และเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญเงิน รุ่นไม่เกิน 52 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2